laion/Wikipedia-Exotic huggingface dataset:
ISU-122

ISU-122 oli Nõukogude Liidu liikursuurtüki 122 mm A-19 tankikahuriga variant ISU-152-st. Iseliikuva suurtüki ISU-152 töötas välja J. J. Kotin Tšeljabinski tehases "Nr.100" juunist septembrini 1943. Väljatöötatav masin sai tehasenimetuseks "Objekt 241" (vene "Объект 241") ning oli ehitatud samaaegselt väljatöötatud tanki IS-1 šassiile (hiljem kasutati ka IS-2-e ja IS-2 mudel 1944 šassiisid). Esimene katsemasin valmis 1943. aasta oktoobris ning oktoobris-novembris toimusid masina tehase- ja polügoonikatsetused. 6. detsembril võeti masin relvastusse ning lasti seeriatootmisse. Uus liikursuurtükk sarnanes oma eelkäija SU-152-ga, kuid omas tunduvalt kõrgemat soomustorni. Kinnises liikumatus soomustornis asusid nii juhtimis-, kui ka lahingusektsioon koos pearelvaga. Mootor ja transmissioon paiknesid korpuse tagaosas. ISU-152 erines oma eelkäijast SU-152-st paksema soomuse ning tunduvalt töökindlamate seadmete, veermiku, transmissiooni ja jõuseadmete poolest. ISU-122 loodi 1944. aastal, kui Tšeljabinskis ei jõutud teha nii palju ML-20 haubitsaid kui tehti veermikke, ja selle asemele kohandati 122 mm korpusekahur A-19. See oli hea valik, sest selle kahuri mürsk sai algkiiruseks 789 m/s. Hiljem pandi ISU-122 peale kahur D-25S ja siis sai tank nimeks ISU-122S. ISU-122 oli kasutusel kuni 1970. aastateni. Mati Õun "Idarinde relvad II"  ISU-122 – pildid, videod ja helifailid Wikimedia Commonsis
Innar Mändoja

Innar Mändoja (sündinud 27. veebruaril 1978 Jõgeval) on eesti elukutseline jalgrattur. Aastatel 1994–1996 tuli ta kolmel korral teatekrossis Eesti meistriks. Biograafia ESBL-is (vaadatud 01.04.2015) Biograafia ESBL-is
Mart Ojavee

Mart Ojavee (sündinud 9. novembril 1981 Tallinnas) on eesti jalgrattur. 2011 tuli ta Eesti meistriks maanteesõidus.
Sergei Zjukin

Sergei Zjukin (sündinud 19. jaanuaril 1972 Tallinnas) on Eesti maletaja, rahvusvaheline meister (2001). Ta on võitnud Eesti meistrivõistlustel kulla (1996) ja pronksi (2000). Biograafia ESBL-is (vaadatud 01.04.2015) Sergei Zjukin FIDE andmebaasis Biograafia ESBL-is
Siim Roops

Siim Roops (sündinud 4. märtsil 1986 Tartus) on eesti jalgpallur. 2012–2013 mängis ta Norra klubis FK Jerv. 2014. aastast mängib Tartu FC Santoses. Eesti jalgpallikoondises mängis ta 1 mängu 2007. aastal.
Viktoria Baškite

Viktoria Baškite (sündinud 6. augustil 1985 Tallinnas) on Eesti maletaja, naiste rahvusvaheline meister (2004). Ta on tulnud ühe korra Eesti meistriks naiste males (2000), 2 korda saanud hõbeda (2001, 2006) ja kolm korda pronksi (2002, 2003, 2005). Aastal 2001 võitis ta Eesti meistrivõistlused kiirmales. Viktoria Baškite FIDE andmebaasis
Richard Cornwallist

Richard Cornwallist (5. jaanuar 1209 – 2. aprill 1272) oli Poitou krahv, Cornwalli krahv alates 1227 ja Saksa kuningas ("roomlaste kuningas") alates 1257 kuni surmani. Richard oli Inglismaa kuninga (1199–1216) John Maata poeg ja (1216–1272) Henry III vend. Alates isa surmast 1216 kuni Edward I sünnini 1239 oli ta Inglismaa troonipärija. Ta tehti kõigest 8-aastaselt Berkshire'i peašerifiks ja 16-aastaselt 1225 Poitou krahviks. Tema taotlused Poitoule olid vaid formaalsed, kuna tema isa oli Poitou ja Gascoigne'i prantslastele kaotanud. 1241 püüdis ta seda tagasi vallutada, kuid liitlaste poolt reedetuna sai ta lüüa. Enne seda oli ta osalenud Kuuendas ristisõjas 1228–1229, kus ei osalenud lahingutes, ent saavutas läbirääkimiste teel vangisolevate ristisõdijate vabastamise. Richard sai oma 16. sünnipäeval vend Henrylt kingituseks Cornwalli Edela-Inglismaal. Tema sissetulekuid suurendas Cornwall märkimisväärselt, nii et Richard oli üks oma aja rikkamaid inimesi Euroopas. 1257. aastal valisid kolm saksa vürsti (Kölni ja Mainzi peapiiskop ning Pfalzi pfaltskrahv) Richardi Saksa kuningaks. Ta oli need hääled ostnud 28 000 marga eest, mis tollal oli üüratu summa. Ka sel tiitlil oli vaid sümboolne tähendus. Richard käis 1257–1269 küll neljal korral Saksamaal, kuid ei saavutanud midagi. Richardi suhted kuningaga olid segased. Richard oli 3 korral regent ning sõdis koos Henryga sõjakäikudel Poitous ja Bretagne'is, kuid ka mässas tema vastu 3 korda. Richard osales venna poolel ka Parunisõjas, kus kuninga pooldajad said lüüa. Richardki oli 1264–1265 vangis. Richard suri loomulikku surma.
Vladimir Žavoronkov

Vladimir Žavoronkov (vene keeles Владимир Жаворонков; sündinud 22. jaanuaril 1976 Narvas) on Eesti riigiametnik ja maletaja, rahvusvaheline meister (2004). Töötab Narva Kesklinna Koolis õpetajana. Alates 2022. aastast on ta Narva linnavolikogu esimees. Vladimir Žavoronkov on lõpetanud 1993. aastal Narva Humanitaargümnaasiumi ning 1997. aastal Tartu Ülikooli Narva kolledži vene keele ja kirjanduse õpetaja (ajaloo õpetamise loaga) eriala. Seejärel jätkas õpinguid Tallinnas Rahvusvahelises Sotsiaalteaduste Rakenduslikus Kõrgkoolis LEX, mille lõpetas juristina. Aastatel 1998–2007 töötas Vladimir Žavoronkov politseis uurijana, aastatel 2007–2013 Maksu- ja Tolliametis samuti uurijana. Vladimir Žavoronkov võitis 1996. aastal Eesti meistrivõistlustel males pronksmedali. Ta on alates 2019. aastast Eesti Maleliidu juhatuse liige. Vladimir Žavoronkov kandideeris 2021. aasta kohaliku omavalitsuse volikogude valimistel Katri Raigi nimekirjas ja osutus valituks. 26. novembril 2021 teatati fraktsiooni Narva Tulevik loomisest Katri Raigi nimekirja alusel ja selle esimeheks valiti Vladimir Žavoronkov. Kui 16. detsembril 2021 valiti endine Narva linnavolikogu esimees Katri Raik Narva linnapeaks, pidi Narva linnavolikogu valima uue esimehe. Selle ametikohale pakuti Narva Tuleviku fraktsioonist Vladimir Žavoronkovit ja Keskfraktsioonist Mihhail Stalnuhhinit. Nad ei osutunud esimeses voorus 23. detsembril valituks, sest said vastavalt 15 ja 12 häält (enamus oleks olnud 16 häält). 11. jaanuaril 2022 valiti esimeheks Vladimir Žavoronkov, kes sai 17 häält. Biograafia ESBL-is (vaadatud 01.04.2015) Председателем Нарвского городского собрания избран Владимир Жаворонков БОЛЬШОЕ ИНТЕРВЬЮ ⟩ Урок может сорваться, если спросить учителя Владимира Жаворонкова о причине его ухода из полиции Северное побережье, 10.10.2020 Фракция Катри Райк в Нарвском городском собрании недосчиталась двоих депутатов ERR 25.11.2021 (vaadatud 23.01.2022) Valimistel rekordi teinud Katri Raik valiti taas Narva linnapeaks Postimees, 17.12.2021 (vaadatud 23.01.2022) Katri Raik valiti Narva linnapeaks Postimees, 16.12.2021 (vaadatud 23.01.2022) В Нарве не смогли выбрать нового председателя горсобрания ERR 23.12.2021 (vaadatud 23.01.2022) Vladimir Žavoronkov FIDE andmebaasis Biograafia ESBL-is
Torino mark

Torino mark (itaalia: marca di Torino), loodi kui marca Arduinica (hiljem mõnikord ka "Susa mark"), oli poliitiline üksus, mis tekkis keskaegses Itaalias 10. sajandi keskpaigas. See koosnes Piemonte maadest, ulatudes üle Po madaliku Lääne-Alpidest põhjas Liguuria mereni. See sisaldas Torino, Auriate, Albenga ja võib-olla Ventimiglia krahvkondi. Margi keskus oli Torino linn. Mark moodustati regnum Italicum (Itaalia kuningriigi) territooriumi ümberkorraldamisel kolmeks margiks, mis said nimed valitsevate dünastiate järgi: marca Arduinica või Arduinici mark (loodi aastal 964) marca Aleramica või Aleramici mark (loodi aastal 967) marca Obertenga või Obertenghi mark (loodi aastal 961) Arduino il Glabro pandi Torino krahviks aastal 941 Hugues d'Arles poolt. Arduino vallutas saratseenidelt Torino ja Val di Susa. Aastal 964 nimetati Arduino keiser Otto I poolt Torino markkrahviks. Seejärel jätkasid Torino margi valitsemist Arduinicid. Arduino il Glabro poeg Manfredi I järgnes talle, ja tema poeg, Olderico Manfredi II, järgnes talle. Olderico Manfredi II ei saanud meessoost pärijat, nii jättis ta margi oma tütrele Adelaidele. Kuigi Adelaide oli de facto valitseja, ei saanud naine kanda markkrahvi tiitlit. Adelaide abikaasad, siis pojad ja lõpuks pojatütre abikaasa olid järjest Torino markkrahvid. Need mehed ei olnud Arduinici dünastia liikmed. Pärast Adelaide surma aastal 1091 varises Torino mark kokku. Krahvivõim Torino linnas anti Torino piiskopile (1092) ja linnast endast sai kommuun (1091). Aastal 1092 nimetas keiser Heinrich IV oma poja Konradi Torino markkrahviks (Konrad oli Adelaide tütre Berta di Savoia poeg). Kuigi Konrad püüdis saavutada kontrolli margis, ei olnud tema võim kunagi tõhus ja tiitel oli suuresti nominaalne. Selle asemel neelas Torino margi põhjaosa Savoia, mida valitses teine Adelaide lapselaps Umberto II (mitu sajandit hiljem sai Torinost tema dünastia pealinn). Lõunas annekteeris Torino margi maad Adelaide vennatütre poeg Bonifacio del Vasto. 962–977 Arduino il Glabro 977–1000 Manfredi I 1000–1034 Olderico Manfred II 1034–1091 Adelaide, de facto valitseja, koos abikaasade, poegade ja pojatütre abikaasaga. 1037–1038 Hermann IV (Švaabimaa) (Adelaide esimene abikaasa) 1041–1045 Enrico del Monferrato (Adelaide teine abikaasa) 1046–1060 Otto I (Savoia krahv) (Adelaide kolmas abikaasa) 1060-1078 Pietro I (Savoia krahv) (Adelaide poeg) 1078-1080 Amedeo II (Savoia krahv) (Adelaide poeg) Tiitlit kasutas hiljem Vittorio Emanuele di Savoia-Aosta, Savoia dünastia liige, milline valitses Itaaliat aastatel 1861 kuni 1946.
Anna Mosenkova

Anna Mosenkova (sündinud 13. juunil 1973 Tallinnas) on Eesti iluuisutaja (jäätantsija). Ta lõpetas aastal 1990 Tallinna 8. Keskkooli ja aastal 2000 Rahvusvahelise Sotsiaalteaduste Rakendusliku Kõrgkooli LEX. Tema partner on olnud 1994–1999 Dmitri Kurakin ja 1999–2002 Sergei Sõtšov. Ta on tulnud 1993–1996 ja 2001–2002 Eesti meistriks jäätantsus. Biograafia ESBL-is (vaadatud 01.04.2015) Biograafia ESBL-is
Larissa Netšeporuk

Larissa Netšeporuk (aastani 1998 Teterjuk; sündinud 24. detsembril 1970 Romnõs Ukrainas) on Ukraina päritolu Eesti endine kergejõustiklane. Netšeporuk esindas kuni 2001. aastani Ukrainat. 2002. aasta Euroopa sisemeistrivõistlustel Viinis saavutas ta viievõistluses kaheksa koha 4319 punktiga, mis oli ühtlasi Eesti rekord. 2002. aasta Euroopa meistrivõistlustel Münchenis saavutas ta seitsmevõistluses 5953 punktiga 12. koha. 2003. aasta maailmameistrivõistlustel Pariisis saavutas ta 6154 punktiga seitsmenda koha. 2004. aasta sisemaailmameistrivõistlustel Budapestis sai ta viievõistluses 4227 punktiga seitsmenda koha. Ta tuli aastatel 2002–2003 kaugushüppes kolm korda (sh ühe korra sisevõistlustel) Eesti meistriks. Ta on kaks korda parandanud Eesti rekordit seitsmevõistluses. Ta valiti 2001. ja 2003. aastal Eesti aasta naiskergejõustiklaseks. Biograafia ESBL-is (vaadatud 01.04.2015) Larissa Netšeporuk Rahvusvahelise Kergejõustikuliidu kodulehel (inglise) Biograafia ESBL-is
Ragnar Rump

Ragnar Rump (sündinud 12. septembril 1991) on eesti jalgpallur, saalijalgpallur ja rannajalgpallur. Ta on Eesti rannajalgpalli koondise ja endine Eesti saalijalgpalli koondise mängija. Profiil jalgpall.ee Rannajalgpallur Ragnar Rump Arukülast on mitmekordne parim väravakütt 25. oktoober 2017
Ali Al-Gashamy

Ali Al-Gashamy (kasutatud ka nimekuju Ali Al Gashamy; sündinud 20. novembril 1989 Iraagis) on Norra jalgpallur. Ta on mänginud FC Floras.
Erik Midtgarden

Erik Midtgarden (sündinud 18. novembril 1987) on norra jalgpallur. Aastal 2011 mängis ta FC Floras.
Fjodor Koltšin

Fjodor Koltšin (24. veebruar 1957 Moskva – 8. aprill 2018) oli Eesti ja Nõukogude Liidu kahevõistleja. Ta lõpetas aastal 1975 Otepää Keskkooli ja aastal 1982 Tartu Riikliku Ülikooli kehakultuuriteaduskonna. Ta osales 1980. aastal Lake Placidi taliolümpiamängudel, kus sai 15. koha. 1981 tuli ta Eesti NSV meistriks suusahüpetes ja ka kahevõistluses. Aastast 1996 töötas ta SA Tartu Kiirabi autojuht-tehnikuna. Ta on tegutsenud ka vabakutselise muusikuna. Nii tema ema Alevtina Koltšina (1930–2022) kui isa Pavel Koltšin (1930–2010) olid murdmaasuusatajad. Tema abikaasa oli Laive Poska. Suri Eesti kahevõistleja Fjodor Koltšin Biograafia ESBL-is (vaadatud 10. august 2019) Biograafia ESBL-is Fjodor Koltšin - Eesti kahevõistluse särav lüli. Kaarel Zilmeri suusaveeb.
Geir André Herrem

Geir André Herrem (sündinud 28. jaanuaril 1988 Brynes Rogalandis) on Norra jalgpallur (ründaja). Ta mängib Rootsi kõrgliiga klubis Kalmar FF. 2011. aastal mängis ta Eesti Meistriliiga klubis FC Floras. Klubikarjääri jooksul on ta mänginud paljudes Norra klubides, põhiliselt madalamates liigades. Norra kõrgliigas on ta mänginud aastatel 2018–2019 Bodø/Glimti ridades. Flora Meistriliiga: 2011
Alfonso X

Alfonso X Tark (Alfonso el Sabio, ka Alfonso Astronoom; 23. november 1221 – 4. aprill 1284) oli Kastiilia kuningas alates 1252 ja Saksa kuningas alates 1257. Mõned Saksa vürstid valisid Alfonso 1257 Saksa kuningaks, kuid tal polnud laiemat toetuspinda, tema tiitel jäi vaid sümboolseks. Tema katsed Saksamaa kuningriigis reaalset võimu kehtestada kukkusid läbi. Alfonso X on pälvinud kuulsuse kunstide toetajana, tema õukonnas õitses kirjandus- ja muusikaelu. Tema kuningakojas ja tema eestvõtmisel pandi kokku "Cantigas de Santa Maria", keskaegses galeegi keeles kirjutatud ja neitsi Maarjale pühendatud laulukogumik. Mõned uurijad omistavad Alfonsole osa laulude autorsuse, mis võib olla vaieldav, aga kindlasti tõi ta žanrina kasutusse trubaduurilauluga sarnaneva religioosse sisuga cantiga. Kastiilia kuningate loend Kastiilia riigipeade loend https://www.poemhunter.com/alfonso-x-el-sabio/
Malawi kvatša

Malawi kvatša (ISO kood MWK) on Malawi rahaühik. Kvatša võeti kasutusele 1971. aastal. Enne seda oli käibel Malawi nael, mis võeti kasutusele pärast iseseisvumist 1964. aastal. Raha emiteerib Malawi keskpank. Käibel on rahatähed nominaalväärtusega 20, 50, 100, 200, 500 ja 1000 kvatšat ja mündid nominaalväärtuses 1, 5 ja 10 kvatšat. Varem on käibel olnud ka 1-, 5- ja 10-kvatšane rahatäht ja väiksema nominaalväärtusega mündid. "Malawi Currency". Originaali arhiivikoopia seisuga 22. aprill 2014. Vaadatud 3. aprillil 2015. Reserve Bank of Malawi
Cry Just a Little Bit

"Cry Just A Little Bit" on Suurbritannia laulja ja laulukirjutaja Michael Barratti (esinejanimega Shakin' Stevens) esitatud laul (al 1983), mis anti välja ka muusikavideona. Laulu "Cry Just A Little Bit" sõnad "Cry Just A Little Bit" YouTube'i muusikavideo Selles artiklis on kasutatud ingliskeelset artiklit en:Cry Just a Little Bit seisuga 3.04.2015.
Vadim Feklistov

Vadim Feklistov (sündinud 6. aprillil 1981) on Eesti mägirattasõitja. Aastal 2008 tuli ta Eesti meistriks downhill'is.
Uno Kajak

Uno Kajak (9. mai 1933 Tartu – 10. august 2019) oli eesti ja Nõukogude Liidu kahevõistleja, suusahüppaja ja treener. Teda peetakse Eesti kahevõistluse isaks . Ta lõpetas 1948. aastal Rakvere 2. algkooli, 1951. aastal Tallinna Kehakultuuritehnikumi ja 1956. aastal Tartu Riikliku Ülikooli kehakultuuriteaduskonna. Kajak hakkas sportima juba 7-aastaselt 1940. aastal. 1956. aastal sai ta Cortina d’Ampezzo taliolümpiamängudel 26. koha. Aastatel 1951–1962 tuli ta Eesti meistrivõistlustel suusahüpetes 4 korda Eesti meistriks ning võitis 1 hõbe- ja 2 pronksmedalit; kahevõistluses tuli aga 3 korda Eesti meistriks ning võitis 1 hõbe- ja 1 pronksmedali, lisaks võitis hõbemedali 4 × 10 km teatesuusatamises. 1964. aastal tuli Eesti meistriks suvises kahevõistluses. 2018 – Eesti Kultuurkapitali kehakultuuri ja spordi sihtkapitali elutööpreemia (Eesti kahevõistluse teerajaja) Biograafia ESBL-is (vaadatud 10. august 2019) Biograafia ESBL-is
Tõnu Haljand

Tõnu Haljand (1. juuli 1945 Tallinn – 28. august 1997 Ähijärv, Võru maakond) oli eesti ja NSV Liidu suusahüppaja, kahevõistleja ja treener. Aastatel 1965–1976 sai ta Eesti NSV meistrivõistlustel kahevõistluses 5 kulda ja 4 pronksi ning suusahüpetes 2 kulda ja 2 hõbedat. Ta osales NSV Liidu koondises 1968. aasta Grenoble'i taliolümpiamängudel, kus sai kahevõistluses 12. koha. Aastatel 1966–1975 sai ta NSV Liidu meistrivõistlustel kahevõistluses 1 kulla, 1 hõbeda ja 2 pronksi. Biograafia ESBL-is (vaadatud 18. juuni 2021) Tõnu Haljandi sporditulemused Biograafia ESBL-is Tõnu Haljandi sporditulemused Tõnu Haljand veebisaidil Olympedia (inglise) "Kahevõistleja Tõnu Haljand". Foto: Toomas Aring, 1973. Eesti Rahvusarhiivi Filmiarhiiv, EFA.344.0-84557 Valeri Maksimov. "Olümpiamehe viimane viibe". Postimees, 9. september 1997 Haud Elva kalmistul
Kelmė mõis

Kelmė mõis (leedu Kelmės dvaras) on endine mõis Leedus Kelmė rajoonis Kelmės. Mõisa mainiti esimest korda XVI sajandi alguses. Esimesed omanikud olid Kontautased, seejärel kuulus see Bartoševičitele, Hlebowiczitele, aastast 1549 aga Solomereckitele. Kinnisvara inventuur aastast 1574 näitab, et toona oli mõisas kaks elanikku, peahoone pooled olid üksteisest eraldatud, pooltel olid aga eraldi sissepääsud. Jagatud olid ka kõrvalhooned – laudad, aidad, pagaritöökoda. Aastal 1591 läks mõis Grużewskite suguvõsa valdusse, jäädes nende kätte kuni võõrandamiseni aastal 1940. Aastal 1831 oli mõisa omanik Julius Gruževskis, kes organiseeris sealses piirkonnas tsaarivõimude vastu suunatud ülestõusu. Pärast ülestõusu mahasurumist emigreerus ta Prantsusmaale. Viimased omanikud olid Gabrielė Gruževskienė ja tema tütred Sofija ning Adolfina, pärast mõisa võõrandamist küüditati nad Siberisse. Aastal 1780 püstitati praegune, barokkstiilis peahoone. Aastal 1892 rekonstrueeriti hoone arhitekt Franciszek Lehmanni projekti järgi, aastal 1898 võeti käsile pargikompleksi renoveerimine. Pärast mõisa võõrandamist asus hoones kool, seejärel kohaliku sovhoosi kontor. Aastast 1990 asub hoones muuseum. Üks põnevamaid ehitisi mõisakompleksis on veel väravahoone. Selle esimesel korrusel asus vangla. Hoone teisel korrusel asus Grużewskite raamatukogu, kus oli üle 5000 raamatu. Aastal 1941 toimetati see Šiauliaisse ja anti muuseumile, aastal 1952 anti raamatud üle Leedu Teaduste akadeemia raamatukogule. Linna käsutuses on üle 20 000 lehekülje raamatukogust pärinevaid arhiivimaterjale, ülejäänud lehekülgi säilitatakse Leedu riigiarhiivis ja Leedu rahvusraamatukogus. Kõrvalhoonetest on säilinud veel rahvalikus stiilis kontorihoone, vesiveski ja kaks mõisatööliste maja, XIX sajandil ehitatud piiritusevabrik ja meierei, XVIII sajandi teisel poolel ehitatud ait. Ait on restaureeritud ja moodustab osa muuseumist, restaureerimist finantseeris 289 877 euro ulatuses Norra saatkond . Mõisakompleksi juures asub XVII sajandi teisel poolel rajatud park. Mõisa väravahoone Mõisa ait K. Jablonskis. Istorijos archyvas, XVI a. (Lietuvos inventoriai, t. 1, 1934, skilt. 209–216)] http://www.norvegija.lt/News_and_events/Norway_and_Lithuania/EEA-GrantsNorway-Grants-2009-2014/Projektai1/Kelme-M Sissekanne Leedu mõisate saidil; fotod (leedu keeles) Kelmė mõis Mõis kultuuriväärtuste registris (leedu keeles) Fotoreportaaž Kelmė mõisast Kelmė mõisa ajalugu (leedu keeles)
Kuldgloobus

Kuldgloobus (ingl Golden Globe Award) on Ameerika Ühendriikide filmi- ja teleauhind, mis antakse välja igal aastal ametliku õhtusöögi käigus. Auhinnatseremooniat on Hollywoodi Välisajakirjanike Assotsiatsioon korraldanud 1944. aastast. 1961. aastast on see toimunud hotellis The Beverly Hilton. Võitjad valib 86-liikmeline (2005. aasta seisuga) peamiselt poole kohaga ajakirjanikest koosnev žürii, kes elavad Hollywoodis ja on seotud ka välismaise meediaga. Erinevalt Oscaritest jagatakse Kuldgloobusi alates 1956. aastast televisioonikategoorias. 1952. aastast jagatakse igal aastal ka Cecil B. DeMille'i nimelist elutööauhinda saavutuste eest filmikunstis. 64. Kuldgloobuse auhindade jagamisel 2007. aastal jagati esimest korda auhindu parima joonisfilmi kategoorias. Parim draamafilm Parim komöödia- või muusikafilm Parim lavastaja Parim draamafilmi meesnäitleja Parim draamafilmi naisnäitleja Parim komöödia- või muusikafilmi meesnäitleja Parim komöödia- või muusikafilmi naisnäitleja Parim meeskõrvalosatäitja Parim naiskõrvalosatäitja Parim stsenaarium Parim muusika Parim laul Parim võõrkeelne film Parim joonisfilm Cecil B. DeMille'i nimeline auhind Parim draamasari Parim draamasarja meesnäitleja Parim draamasarja naisnäitleja Parim muusika- või komöödiasari Parim muusika- või komöödiasarja meesnäitleja Parim muusika- või komöödiasarja naisnäitleja Parim lühisari või telefilm Parim lühisarja või telefilmi meesnäitleja Parim lühisarja või telefilmi naisnäitleja Parim lühisarja või telefilmi meeskõrvalosatäitja Parim lühisarja või telefilmi naiskõrvalosatäitja Hollywoodi Välisajakirjanike Assotsiatsiooni (HFPA) koduleht – Kuldgloobuse koduleht (inglise keeles)
Kelmė rajoon

Kelmė rajoon (leedu keeles Kelmės rajono savivaldybė) on 1. järgu haldusüksus (rajoon) endise Šiauliai maakonna aladel Leedus. Rajoonis on 11 omavalitsust, selle pindala on 1705 km2 ja elanike arv oli 2014. aastal 30 303 inimest. Rajoon moodustati 1950. aastal. Rajoon koosneb järgmistest valdadest: Kelmė, Kražiai, Kukečiai, Lioliai, Pakražantise, Šaukėnai, Tytuvėnai, Užventise ja Vaiguva vald. Omaette omavalitsused moodustavad veel Kelmė ja Tytuvėnai linnad. Suurim asula on halduskeskus Kelmė (9059 inimest). Teised linnad rajoonis on Tytuvėnai ja Užventis. Lisaks asuvad rajoonis Karklėnai, Kražiai, Lioliai, Pašilė, Šaukėnai ja Žalpiai alevid. 2011. aasta seisuga olid elanikest 97,79% leedulased, 1,42% venelased, 0,05% ukrainlased, 0,04% sakslased, 0,04% poolakad ja 0,66% oli teistest rahvustest. Rajooni tähtsamad jõed on põhjaosas voolav Venta jõgi koos lisajõgede Aunuva, Knituoja ja Gansėga, Dubysa koos lisajõgede Gryžuva ja Kražantega ning Jūra lisajõgi Ančia. Kelmė rajooni territooriumile jäävad osaliselt Varniai regionaalpark, Dubysa regionaalpark, Tytuvėnai regionaalpark ja Kurtuvėnai regionaalpark. Jungirise tamm Kriaučiai rändrahn Vaiguva kirik Elbarai tamm Kiaunoriai tamm Napoleoni mänd Nuolatinių gyventojų skaičius metų pradžioje, vaadatud 12.02.2023. "Arhiivikoopia". Originaali arhiivikoopia seisuga 28. oktoober 2021. Vaadatud 3. aprillil 2015.{{netiviide}}: CS1 hooldus: arhiivikoopia kasutusel pealkirjana (link) Kelmė rajooni koduleht
Tomas Ražanauskas

Tomas Ražanauskas (sündinud 7. jaanuaril 1976 Vilniuses) on leedu endine jalgpallur (poolkaitsja). Aastatel 1997–1999 mängis ta Eesti Meistriliiga klubis Tallinna FC Flora. Lisaks mängis ta väljaspool Leedut veel Venemaa klubides Moskva Torpedo ja Naberežnõje Tšelnõ FK KAMAZ, Šveitsi klubis Servette FC, Rootsi klubides Malmö FF ja Trelleborgs FF, Norra klubides SK Brann ja Pors Grenland, Kreeka klubis Akratitos F.C., Küprose klubis Anorthosis Famagusta FC ning Aserbaidžaani klubis Bakuu İnter. Ta kuulus Leedu jalgpallikoondisse koondisse aastatel 1995–2011.
Tambet Pikkor

Tambet Pikkor (sündinud 17. aprillil 1980 Tallinnas) on eesti kahevõistleja. 1998 Nagano taliolümpia: individuaalselt 44. ja meeskondlikult 11. koht; 2002 Salt Lake City taliolümpia: sprindis 40. koht; 2006 Torino taliolümpia: sprindis 32. ja individuaalselt 33. koht. Biograafia ESBL-is (vaadatud 01.04.2015) Biograafia ESBL-is